লেডি বার্ড (চলচ্চিত্র)

লেডি বার্ড গ্রেটা গারউইগ রচিত ও পরিচালিত ২০১৭ সালের মার্কিন হাস্যরসাত্মক-নাট্যধর্মী চলচ্চিত্র। এটি গারউইগের একক পরিচালনায় প্রথম চলচ্চিত্র। এতে শ্রেষ্ঠাংশে অভিনয় করেন সার্শা রোনান, লরি মেটকাফ, ট্রেসি লেটস, লুকাস হেজেস, টিমাথি শালামে, বিয়ানি ফেল্ডস্টেইন, স্টিফেন ম্যাককিনলে হেন্ডারসন এবং লোইস স্মিথ। ক্যালিফোর্নিয়ার স্যাক্রামেন্টো শহরে ২০০২ সালের হেমন্ত এবং ২০০৩ সালের গ্রীষ্মের পটভূমিতে নির্মিত চলচ্চিত্রটি একটি উচ্চ বিদ্যালয়ের শিক্ষার্থী এবং তার মায়ের সাথে তার সম্পর্কের গল্প।

২০১৭ সালের ১লা সেপ্টেম্বর টেলুরিড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং এটুফোর-এর পরিবেশনায় ২০১৭ সালের ৩রা নভেম্বর মার্কিন যুক্তরাষ্ট্রে মুক্তি পায়। এটি গারউইগের চিত্রনাট্য এবং পরিচালনা এবং রোনান এবং মেটকাফের অভিনয়ের জন্য সমালোচকদের প্রশংসা পেয়েছে। অনেক সমালোচক একে ২০১৭ সালের অন্যতম সেরা চলচ্চিত্র এবং ২০১০-এর দশকের সেরা চলচ্চিত্রগুলির একটি হিসেবে গণ্য করেন। ন্যাশনাল বোর্ড অব রিভিউ, আমেরিকান ফিল্ম ইনস্টিটিউট এবং টাইম ম্যাগাজিন লেডি বার্ডকে বছরের সেরা দশটি চলচ্চিত্রের একটি হিসেবে বাছাই করে। ৯০তম একাডেমি পুরস্কারে চলচ্চিত্রটি পাঁচটি বিভাগে মনোনয়ন লাভ করে, সেগুলো হল শ্রেষ্ঠ চলচ্চিত্র, শ্রেষ্ঠ অভিনেত্রী (রোনানের জন্য), শ্রেষ্ঠ পার্শ্ব অভিনেত্রী (মেটকাফের জন্য), শ্রেষ্ঠ মৌলিক চিত্রনাট্য এবং শ্রেষ্ঠ পরিচালক। ৭৫তম গোল্ডেন গ্লোব পুরস্কারে ছবিটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার অর্জন করে এবং রোনান শ্রেষ্ঠ অভিনেত্রী বিভাগে পুরস্কৃত হন এবং আরও দুটি বিভাগে মনোনীত হয়। এছাড়া এটি তিনটি বাফটা পুরস্কারের জন্যও মনোনীত হয়।

কাহিনি সংক্ষেপ
২০০২ সালে ক্রিস্টিন ম্যাকফারসন ক্যালিফোর্নিয়ার স্যাক্রামেন্টোর ক্যাথলিক হাইস্কুলে পড়াশোনা করছিল। সে নিজের নাম দেয় লেডি বার্ড এবং তার পরিবারের আর্থিক সংকটের সংকট সত্বেও শহরের একটি নামকরা কলেজে পড়তে চায়। তার মা ম্যারিয়ন বলেন যে তার যা আছে তা নিয়ে এসে কৃতজ্ঞ নয়। লেডি বার্ড ও তার ঘনিষ্ঠ বন্ধু জুলি স্কুলের মঞ্চ অনুষ্ঠানে যোগ দেয় সেখানে লেডি বার্ড তার সহপাঠী ড্যানি ওনিলের প্রতি আকৃষ্ট হয় যা প্রেমের সম্পর্কে রূপ নেয়। লেডি বার্ড বিদ্যালয়ের পাঠ সম্পন্ন হওয়ার পূর্বের শেষ থ্যাংকসগিভিং পরিবারের সাথে না কাটিয়ে ড্যানির ধনাঢ্য পরিবারের সাথে কাটানোর জন্য তার মা ম্যারিয়ন হতাশ হয়। "ম্যারিলি উই রোল অ্যালং" নাটকের উদ্বোধনী রাতে লেডি বার্ড ও জুলি ড্যানিকে বাথরুমের স্টলে অন্য একটি ছেলেকে চুম্বনরত অবস্থায় দেখে তাদের মধ্যে সম্পর্ক ভেঙে যায়।

লেডিবার্ড একটি কফিশপে চাকরি নেয়। সেখানে সে বালক বিদ্যালয়ের শিক্ষার্থী কাইলের সাথে পরিচিত হয়। তারা দুজন ডেটিং শুরু করে। লেডি বার্ড জুলিকে ত্যাগ করে এবং নতুন নাটকের জন্য জনপ্রিয় মেয়ে জিনা ওয়ালটনের সাথে জুটি বাঁধে। তারা একটি নানের গাড়ি ভেঙ্গে দেয়। লেডি বার্ড কাইল ও জিনার সাথে ঘনিষ্ঠ হতে থাকলে সে ধীরে ধীরে জুলির কাছ থেকে দূরে সরে যায় এবং মঞ্চ অনুষ্ঠান ছেড়ে দেয়। সে ড্যানির সাথে আবার বন্ধুত্ব গড়ে তোলে।

কুশীলব

তথ্যসূত্র

বহিঃসংযোগ

 
 
 
 
 
 
 
 
 

২০১৭-এর চলচ্চিত্র
২০১০-এর দশকের নারীবাদী চলচ্চিত্র
২০১৭-এর স্বাধীন চলচ্চিত্র
২০১৭-এর এলজিবিটি সম্পর্কিত চলচ্চিত্র
২০১৭-এর পরিচালনায় অভিষেক চলচ্চিত্র
মার্কিন চলচ্চিত্র
মার্কিন নারীবাদী চলচ্চিত্র
মার্কিন এলজিবিটিকিউ সম্পর্কিত চলচ্চিত্র
গ্রেটা গারউইগ পরিচালিত চলচ্চিত্র
গ্রেটা গারউইগের চিত্রনাট্য সংবলিত চলচ্চিত্র
স্কট রুডিন প্রযোজিত চলচ্চিত্র
ফোকাস ফিচার্সের চলচ্চিত্র
২০০২-এর পটভূমিতে চলচ্চিত্র
২০০৩-এর পটভূমিতে চলচ্চিত্র
ক্যালিফোর্নিয়ার পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ চলচ্চিত্র বিভাগে ন্যাশনাল সোসাইটি অব ফিল্ম ক্রিটিকস পুরস্কার বিজয়ী
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
এ২৪-এর চলচ্চিত্র
সমকামী পুরুষ সম্পর্কিত চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র